ai4bharat/Pralekha huggingface dataset:
തൊഴില്, ഉദ്യോഗ മന്ത്രാലയം
കഴിഞ്ഞ രണ്ടു സാമ്പത്തിക വര്ഷങ്ങൾക്കൊണ്ട് ഇപിഎഫ്ഒയ്ക്ക് ലഭിച്ചത് 1.39 കോടി അംഗങ്ങൾ
ഇപിഎഫ്ഒ അടുത്തിടെ പ്രസിദ്ധീകരിച്ച പേയ്റോൾ വിവരങ്ങൾ അനുസരിച്ച്, പ്രോവിഡന്റ് നിധി ഗുണഭോക്താക്കളുടെ എണ്ണത്തിൽ മുൻവര്ഷങ്ങളേക്കാൾ വലിയതോതിലുള്ള പുരോഗതിയാണ് ഉണ്ടായിരിക്കുന്നത്. 2018-19, 2019-20സാമ്പത്തികവർഷങ്ങളിലെ ഏകീകൃത വാർഷിക കണക്കുകളാണ് ഈ വിവരങ്ങളിൽ ഉൾപ്പെടുന്നത്. ഇപിഎഫ് ഗുണഭോക്താക്കളുടെ എണ്ണത്തിൽ 28% വർദ്ധനയാണ്ഉണ്ടായിരിക്കുന്നത്. 2018-19 കാലയളവിൽ 61.12 ലക്ഷം അംഗങ്ങൾ നിധിയിൽ ചേർന്നപ്പോൾ, 2019-20 കാലയളവിൽ അത് 78.58 ലക്ഷമായി വർധിച്ചിട്ടുണ്ട്.
നിധിയിൽ നിന്നുള്ള കുറഞ്ഞ കൊഴിഞ്ഞുപോക്കും, പഴയ അംഗങ്ങളുടെ തിരിച്ചുവരവും ഗുണഭോക്താക്കളുടെ എണ്ണം കൂടാൻ സഹായകമായിട്ടുണ്ട്. അംഗങ്ങളുടെ കൊഴിഞ്ഞുപോക്കിൽ കഴിഞ്ഞവർഷത്തെ അപേക്ഷിച്ചു 10 ശതമാനം കുറവാണ് 2019-20 കാലയളവിൽ ഉണ്ടായത്.
നിധിയിൽ നിന്ന് ലഭിക്കുന്ന 8.5% പലിശയ്ക്ക് നികുതി അടയ്ക്കേണ്ടതില്ല എന്ന ആകര്ഷണീയതയാണ് അംഗങ്ങളുടെ കൊഴിഞ്ഞുപോകൽ തടയാൻ സഹായകമായത്. മറ്റു സാമൂഹിക സുരക്ഷാ സംവിധാനങ്ങളും, സ്ഥിരനിക്ഷേപങ്ങളും നൽകുന്ന പലിശയേക്കാൾ കൂടുതലാണ് ഇപിഎഫ്ഒ നൽകുന്നതും.
മാത്രമല്ല, നിധിയിൽ നിന്നും പിരിഞ്ഞുപോയ അംഗങ്ങളുടെ തിരിച്ചുവരവിലും 75% ത്തിന്റെ ഉയർന്ന വർധനയാണ് ഉണ്ടായിരിക്കുന്നത്. ഇത്തരത്തിലുള്ള 78.15 ലക്ഷം പേരാണ് 2019-20 കാലയളവിൽ നിധിയിലേക്ക് തിരിച്ചെത്തിയത്. 2018-19ൽ ഇത് 43.78 ലക്ഷമായിരുന്നു. ജോലി മാറുന്നവർക്ക്, തങ്ങളുടെ പഴയ അക്കൗണ്ടിലെ പിഎഫ് മിച്ചതുക പുതിയ അക്കൗണ്ടിലേക്ക് തടസ്സരഹിതമായി മാറ്റാനുള്ള 'ഓട്ടോ ട്രാൻസ്ഫർ ' സൗകര്യം, അംഗങ്ങളുടെ എണ്ണം നിലനിർത്തുന്നതിൽ വലിയ പങ്കുവഹിച്ചിട്ടുണ്ട്.
കോവിഡ് പോരാട്ടത്തിനായി അംഗങ്ങൾ ആവശ്യപ്പെടുന്ന തുക, 3 ദിവസത്തിനുള്ളിൽ തന്നെ ഇപിഎഫ്ഒ നൽകുന്നുണ്ട്. ഇതോടെ, പ്രതിസന്ധിഘട്ടങ്ങളിൽ ഗുണഭോക്താക്കൾക്കുള്ള ആവശ്യങ്ങൾ സമയബന്ധിതമായി പരിഹരിക്കാൻ സഹായിക്കുന്ന 'ലിക്വിഡ് ' ആസ്തികളുടെ വിഭാഗത്തിലാണ് പിഎഫ് നിക്ഷേപങ്ങളെയും കാണുന്നത്. ഇതുപോലെ തന്നെ തൊഴിലില്ലായ്മ, വിവാഹചിലവുകൾ, ഉന്നതവിദ്യാഭ്യാസം, ഭവനനിര്മ്മാണം, ചികിത്സാചിലവുകൾ എന്നിവയ്ക്കും പിഎഫില് നിന്നും തുക പിൻവലിക്കാവുന്നതാണ്.
കൂടാതെ, പ്രോവിഡന്റ് നിധിയ്ക്ക് കീഴിൽ അംഗത്വം എടുക്കുന്ന വനിതാ ഗുണഭോക്താക്കളുടെ എണ്ണത്തിൽ കഴിഞ്ഞ വർഷത്തേക്കാൾ 22% ന്റെ വർധനയാണ് 2019-20ൽ ഉണ്ടായിരിക്കുന്നത്. രാജ്യത്തെ സ്ത്രീതൊഴിലാളികളുടെ എണ്ണം വർധിക്കുന്നതിന്റെ സൂചനയാണിത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 211.66 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 26,53,964 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 86,591 പേര്
ചികിത്സയിലുള്ളത് 0.19 ശതമാനം പേര്
രോഗമുക്തി നിരക്ക് 98.62%
കഴിഞ്ഞ 24 മണിക്കൂറിനിടെ 9,999 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,37,93,787 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 9,436 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 88.50 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,22,551 പരിശോധനകള്.
(ND
പ്രധാനമന്ത്രിയുടെ ഓഫീസ്
വിദേശകാര്യ മന്ത്രി മൊസാംബിക്കിലെ മെയ്ഡ് ഇൻ ഇന്ത്യ ട്രെയിനിൽ യാത്ര ചെയ്തു
മെയ്ക്ക് ഇൻ ഇന്ത്യ പ്രചാരണത്തിന്റെ മുന്നേറ്റങ്ങളെ പ്രധാനമന്ത്രി അഭിനന്ദിച്ചു
മെയ്ക്ക് ഇൻ ഇന്ത്യ അഭിയാൻ കൈവരിച്ച മുന്നേറ്റത്തിൽ പ്രധാനമന്ത്രി സന്തോഷം പ്രകടിപ്പിച്ചു. മൊസാംബിക്കൻ ഗതാഗത മന്ത്രി മാത്യൂസ് മഗലയ്ക്കൊപ്പം മപുട്ടോയിൽ നിന്ന് മചാവയിലേക്കുള്ള ‘മെയ്ഡ് ഇൻ ഇന്ത്യ’ ട്രെയിനിൽ യാത്ര ചെയ്യുന്നതിനെക്കുറിച്ചുള്ള വിദേശകാര്യ മന്ത്രി ശ്രീ എസ് ജയശങ്കറിന്റെ ട്വീറ്റിന് മറുപടി പറയുകയായിരുന്നു പ്രധാനമന്ത്രി.
പ്രധാനമന്ത്രി ട്വീറ്റ് ചെയ്തു:
"ഇത് ഓരോ ഇന്ത്യക്കാരനെയും സന്തോഷിപ്പിക്കും! മെയ്ക്ക് ഇൻ ഇന്ത്യ ആഗോള മുന്നേറ്റം തുടരുന്നു"
This will make every Indian happy! @makeinindia continues to make global strides. https://t.co/4ZgIXf8TC2
— Narendra Modi  April 16, 2023
പ്രധാനമന്ത്രിയുടെ ഓഫീസ്
പ്രധാനമന്ത്രിയും റഷ്യന് പ്രസിഡന്റും തമ്മിലുള്ള ടെലിഫോണ് സംഭാഷണം
ബഹുമാന്യനായ റഷ്യന് പ്രസിഡന്റ് വ്ളാഡിമിര് പുടിന് പ്രധാനമന്ത്രി ശ്രീ നരേന്ദ്രമോദിയുമായി ടെലിഫോണില് സംസാരിച്ചു.
പ്രധാനമന്ത്രിക്ക് റഷ്യന് പ്രസിഡന്റ് ജന്മദിനാംശസകള് നേര്ന്നു. ആശംസകള്ക്ക് പ്രധാനമന്ത്രി മോദി ഊഷ്മളമായ നന്ദി അറിയിച്ചു.
ഇന്ത്യയും റഷ്യയും തമ്മിലുള്ള 'സവിശേഷവും പ്രബലവുമായ നയപങ്കാളിത്തം' ഊട്ടിയുറപ്പിക്കാനുള്ള ശക്തമായ പ്രതിബദ്ധത ഇരുനേതാക്കളും ആവര്ത്തിച്ചു. കോവിഡ് 19 മഹാമാരിയുടെ പശ്ചാത്തലത്തിലും ഉഭയകക്ഷി ഇടപെടലുകള് സജീവമായി തുടരുന്നതില് നേതാക്കള് സന്തുഷ്ടി പ്രകടിപ്പിച്ചു. ഈ സന്ദര്ഭത്തില്, അടുത്തിടെ രക്ഷാമന്ത്രിയും വിദേശകാര്യ മന്ത്രിയും മോസ്കോയിലേയ്ക്കു നടത്തിയ ഫലപ്രദമായ സന്ദര്ശനങ്ങളെക്കുറിച്ചും നേതാക്കള് പരാമര്ശിച്ചു.
ഈ വര്ഷം എസ്.സി.ഒ.യുടെയും ബ്രിക്സിന്റെയും അധ്യക്ഷസ്ഥാനം റഷ്യ വിജയകരമായി അലങ്കരിച്ചതിന് പ്രസിഡന്റ് പുടിനു മോദി നന്ദി അറിയിച്ചു. ഈ വര്ഷം അവസാനം നടക്കാനിരിക്കുന്ന എസ്.സി.ഒ, ബ്രിക്സ് ഉച്ചകോടിയിലും ഇന്ത്യ ആതിഥേയത്വം വഹിക്കുന്ന എസ്.സി.ഒ. ഗവണ്മെന്റ് തലവന്മാരുടെ കൗണ്സിലിലും പങ്കെടുക്കാനുള്ള താല്പ്പര്യവും അദ്ദേഹം അറിയിച്ചു.
ഇന്ത്യയുമായുള്ള ഉഭയകക്ഷി ബന്ധം ശക്തിപ്പെടുത്തുന്നതിനുള്ള വ്യക്തിപരമായ പ്രതിബദ്ധതയ്ക്ക് പ്രധാനമന്ത്രി മോദി നന്ദി പറഞ്ഞു. ഇരുകൂട്ടര്ക്കും സൗകര്യപ്രദമായ തീയതിയില് അടുത്ത ഉഭയകക്ഷി ഉച്ചകോടിക്ക് പ്രസിഡന്റ് പുടിനെ ഇന്ത്യയിലേയ്ക്കു സ്വാഗതം ചെയ്യാന് താന് ആഗ്രഹിക്കുന്നുവെന്നും അദ്ദേഹം പറഞ്ഞു.
വാണിജ്യ വ്യവസായ മന്ത്രാലയം
അത്യാവശ്യമുള്ളവരുമായി കോവിഡ് വാക്സിനുകൾ ഉദാരമായി പങ്കിടാൻ ശ്രീ പീയൂഷ് ഗോയൽ ലോക രാജ്യങ്ങളോട് അഭ്യർത്ഥിച്ചു
വാണിജ്യവും നിക്ഷേപവുമായി ബന്ധപ്പെട്ട് സന്തുലിതവും, ഇരുപക്ഷത്തിനും പ്രയോജനപ്രദവുമായ കരാറുകളിലേർപ്പെടുന്നതിലാണ് ഇന്ത്യക്ക് കൂടുതൽ താത്പര്യമെന്ന് കേന്ദ്ര വാണിജ്യ-വ്യവസായ മന്ത്രി ശ്രീ പീയൂഷ് ഗോയൽ പറഞ്ഞു.
ഇന്ത്യ, യുകെ, യൂറോപ്യൻ യൂണിയൻ എന്നിവിടങ്ങളിലെ ജനങ്ങളുടെ അഭിവൃദ്ധിക്കും സാമ്പത്തിക വളർച്ചയ്ക്കും ഉതകുന്ന വാണിജ്യ, നിക്ഷേപ ചർച്ചകളും സാധ്യതകളുമാണ് ഇന്ത്യ ഉറ്റു നോക്കുന്നതെന്ന് വേൾഡ് ഇക്കണോമിക് ഫോറത്തിന്റെ ഗ്ലോബൽ ട്രേഡ് ഔട്ട്ലുക്ക് സമ്മേളനത്തിൽ സംസാരിക്കവേ അദ്ദേഹം വ്യക്തമാക്കി.
ആഗോള വിതരണ ശൃംഖലയുടെ അവിഭാജ്യ ഘടകമാകാനാണ് ഇന്ത്യ ശ്രമിക്കുന്നതെന്ന് കോവിഡ്-19 മഹാമാരിയെ പരാമർശിച്ചു കൊണ്ട് മന്ത്രി പറഞ്ഞു. വിലയേറിയ ജീവനുകൾ രക്ഷിക്കാൻ പിന്തുണ ആവശ്യമായ രാജ്യങ്ങളിലേക്ക് അടിയന്തിരമായി കോവിഡ് അനുബന്ധ ആരോഗ്യ ഉത്പന്നങ്ങൾ കയറ്റുമതി ചെയ്യാൻ രാജ്യങ്ങൾ സൗകര്യമൊരുക്കണമെന്ന് ശ്രീ ഗോയൽ ആവശ്യപ്പെട്ടു. ലോകരാജ്യങ്ങൾ ഇന്ത്യക്ക് നൽകിയ പിന്തുണയ്ക്ക് അദ്ദേഹം നന്ദി അറിയിച്ചു. വാക്സിനുകളുടെ കാര്യത്തിൽ ഉദാരമായ പങ്കിടൽ കൂടുതൽ പ്രസക്തമാണെന്ന് ശ്രീ ഗോയൽ പറഞ്ഞു. ആവശ്യമുള്ളവരുമായി കോവിഡ് വാക്സിനുകൾ ഉദാരമായി പങ്കിടുന്നതിന് വേണ്ട ആഗോള ഐക്യദാർഢ്യമാണ് കാലഘട്ടത്തിന്റെ ആവശ്യമെന്നും അദ്ദേഹം ചൂണ്ടിക്കാട്ടി.
നിലവിലെ പ്രതിസന്ധിയെ അതിവേഗം അതിജീവിക്കാൻ, ട്രിപ്സ് കരാറിലെ ഇളവുകൾ അംഗീകരിക്കുന്നത് മാത്രം പോരെന്നും, സമവായ ശ്രമങ്ങളും, സാങ്കേതികവിദ്യാ കൈമാറ്റവും, അസംസ്കൃത വസ്തുക്കളുടെ ലഭ്യത ഉറപ്പാക്കലും അനിവാര്യമാണെന്നും ശ്രീ ഗോയൽ പറഞ്ഞു. കോവിഡ് ഉയർത്തുന്ന വെല്ലുവിളി നേരിടാൻ മരുന്നുകൾ, പ്രതിരോധ കുത്തിവയ്പ്പുകൾ, അനുബന്ധ അടിസ്ഥാനസൗകര്യങ്ങൾ എന്നിവയിലും ശ്രദ്ധയൂന്നണം. ഈ നിർണ്ണായക ഘട്ടത്തിൽ വാക്സിനുകളുടെ മെച്ചപ്പെട്ട ഉത്പാദനം, വിതരണം എന്നിവയിലൂടെ അവികസിത രാജ്യങ്ങളെയും വികസ്വര രാജ്യങ്ങളെയും പിന്തുണയ്ക്കുന്നതിൽ ഇന്ത്യ മുൻപന്തിയിലുണ്ടാകുമെന്ന് അദ്ദേഹം ഉറപ്പ് നൽകി.
ആരോഗ്യ, കുടുംബക്ഷേമ മന്ത്രാലയം
ഇ സഞ്ജീവനി ടെലിമെഡിസിൻ സേവനം 10 ലക്ഷം ടെലി കൺസൾട്ടേഷനുകൾ പൂർത്തിയാക്കി
ഇ–--ഹെൽത്ത് പാതയിൽ ഇന്ത്യ ഒരു നാഴികക്കല്ല് പിന്നിടുകയാണ്. ആരോഗ്യ മന്ത്രാലയത്തിന്റെ ഇ സഞ്ജീവനി ടെലിമെഡിസിൻ സേവനം ഇന്ന് 10 ലക്ഷം ടെലി കൺസൾട്ടേഷനുകൾ പൂർത്തിയാക്കി. ആരോഗ്യ മന്ത്രാലയത്തിന്റെ ഇ സഞ്ജീവനി സംരംഭം 28 സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമായി രണ്ട് ധാരകളിൽ സേവനം ചെയ്യുന്നു.
ഇ- സഞ്ജീവനി എബി-എച്ച്ഡബ്ല്യുസി ഡോക്ടർ റ്റു ഡോക്ടർ ടെലികോൺസൾട്ടേഷൻ നടത്തുന്നു. കൂടാതെ 6000 ത്തോളം ആരോഗ്യ- കേന്ദ്രങ്ങളിലും വെൽനസ് സെന്ററുകളിലും ഉപയോഗിക്കുന്നുണ്ട്. ജില്ലാ ആശുപത്രികളിലോ മെഡിക്കൽ കോളേജുകളിലോ സംസ്ഥാനങ്ങൾ സ്ഥാപിച്ച 240 ഓളം ഹബ്ബുകളിൽ സ്പെഷ്യലിസ്റ്റുകളും ഡോക്ടർമാരും സേവനം നൽകുന്നു. രണ്ടാമത്തെ ധാരയായ ഇ സഞ്ജീവനി ഒപിഡി, രോഗികൾക്ക് വിദൂരത്തിരുന്ന് അവരുടെ വീടുകളിൽ ആരോഗ്യ സേവനങ്ങൾ നൽകുന്നു.
ഇ- സഞ്ജീവനി എബി-എച്ച്ഡബ്ല്യുസി ഡോക്ടർ റ്റു ഡോക്ടർ , ഇ സഞ്ജീവനി ഒപിഡി എന്നിവ വഴി സേവനമെത്തിക്കുന്നതിൽ മുന്നിൽ നിൽക്കുന്ന പത്ത് സംസ്ഥാനങ്ങൾ തമിഴ്നാട് , ഉത്തർപ്രദേശ് , മധ്യപ്രദേശ് , ഗുജറാത്ത് , കേരളം , ഹിമാചൽ പ്രദേശ്  39853), കർണാടക , ഉത്തരാഖണ്ഡ് , മഹാരാഷ്ട്ര  എന്നിവയാണ്.
കേരളത്തിൽ പാലക്കാട് ജില്ലാ ജയിലിലെ അന്തേവാസികൾക്ക് ആരോഗ്യ സേവനങ്ങൾ നൽകുന്നതിന് ഇ സഞ്ജീവനി ഒ പി ഡി ഉപയോഗിക്കുന്നു, ഹിമാചൽ പ്രദേശിലെ വൃദ്ധസദനങ്ങളിലും ഇത് വ്യാപിപ്പിക്കും. കേരളം ഇതിനകം തന്നെ രാഷ്ട്രീയ ബാൽ സ്വസ്ഥ്യ കാര്യക്രം ജില്ലാ കേന്ദ്രങ്ങളുടെ സേവനങ്ങൾ നൽകുന്നത് ഇ സഞ്ജീവനി ഒപിഡിയിലൂടെ ആരംഭിച്ചിട്ടുണ്ട്.
(കുട്ടികളുടെ പൊതുവായ വികാസ പ്രശ്നങ്ങൾ , ആരോഗ്യം എന്നിവയ്ക്കായുള്ള 14 ഓൺലൈൻ ഒപിഡികളിൽ സൈക്കോളജിസ്റ്റ്, സ്പെഷ്യൽ എഡ്യൂക്കേറ്റർ, സ്പീച്ച് തെറാപ്പിസ്റ്റ്, ഫിസിയോതെറാപ്പിസ്റ്റ് എന്നിവരടങ്ങുന്ന സംഘമുണ്ട്.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി ഇസ്രായേൽ പ്രധാനമന്ത്രി നഫ്താലി ബെന്നറ്റുമായി ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇസ്രായേൽ പ്രധാനമന്ത്രി നഫ്താലി ബെന്നറ്റുമായി ഇന്ന് ടെലിഫോണിൽ സംസാരിച്ചു.
കൊവിഡ്-19 രോഗത്തിൽ നിന്ന് സുഖം പ്രാപിച്ച പ്രധാനമന്ത്രി ബെന്നറ്റ്റ്റിനെ പ്രധാനമന്ത്രി ആശംസകൾ അറിയിച്ചു. അടുത്തിടെ ഇസ്രയേലിൽ നടന്ന ഭീകരാക്രമണങ്ങളിലെ ജീവഹാനിയിൽ അദ്ദേഹം അനുശോചനം രേഖപ്പെടുത്തി.
യൂക്രൈനിലെ സ്ഥിതിഗതികൾ ഉൾപ്പെടെ സമീപകാല ആഗോള രാഷ്ട്രീയ സംഭവവികാസങ്ങളെക്കുറിച്ച് നേതാക്കൾ വിശദമായ ചർച്ച നടത്തി. നിലവിലെ ഉഭയകക്ഷി സഹകരണ സംരംഭങ്ങളും അവർ അവലോകനം ചെയ്തു.
പ്രധാനമന്ത്രി നഫ്താലി ബെന്നറ്റിനെ ഏറ്റവും അടുത്ത സമയത്തു് ഇന്ത്യയിലേയ്ക്ക് സ്വാഗതം ചെയ്യുന്നതിലെ ഔത്സുക്യം പ്രധാനമന്ത്രി വ്യക്തമാക്കി.
-ND-
(
പ്രധാനമന്ത്രിയുടെ ഓഫീസ്
ഇന്ത്യൻ ക്രിക്കറ്റ് താരം ചേതേശ്വർ പൂജാര പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തി
തന്റെ നൂറാം ടെസ്റ്റ് മത്സരത്തിന് മുന്നോടിയായി ഇന്ത്യൻ ക്രിക്കറ്റ് താരം ചേതേശ്വർ പൂജാരയും ഭാര്യ പൂജയും പ്രധാനമന്ത്രിയുടെ വസതിയിൽ പ്രധാനമന്ത്രി നരേന്ദ്ര മോദിയെ കണ്ടു. ചേതേശ്വർ പൂജാരയ്ക്ക് ശ്രീ മോദി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
“പൂജയെയും നിങ്ങളെയും ഇന്ന് കണ്ടുമുട്ടിയതിൽ സന്തോഷമുണ്ട്. നിങ്ങളുടെ നൂറാം ടെസ്റ്റിനും കരിയറിനും ആശംസകൾ."
-ND-
(
പ്രധാനമന്ത്രിയുടെ ഓഫീസ്
അന്താരാഷ്ട്ര യോഗാ ദിന കൗണ്ട് ഡൗൺ : യോഗ മഹോത്സവിൽ പങ്കെടുക്കാൻ പ്രധാനമന്ത്രിയുടെ അഭ്യർത്ഥന
2023ലെ അന്താരാഷ്ട്ര യോഗാ ദിനത്തിന്റെ 100 ദിവസത്തെ കൗണ്ട്ഡൗണിനോടനുബന്ധിച്ചു് മൂന്ന് ദിവസത്തെ യോഗ മഹോത്സവ് 2023 ൽ എല്ലാവരും പങ്കെടുക്കണമെന്ന് പ്രധാനമന്ത്രി ശ്രീ നരേന്ദ്ര മോദി അഭ്യർത്ഥിച്ചു. യോഗ മഹോത്സവ് നാളെയും മറ്റന്നാളും  തൽക്കത്തോറ സ്റ്റേഡിയത്തിലും , മാർച്ച് 15ന് ന്യൂഡൽഹിയിൽ മൊറാർജി ദേശായി നാഷണൽ ഇൻസ്റ്റിറ്റ്യൂട്ട് ഓഫ് യോഗയിലും നടക്കും.
ആയുഷ് മന്ത്രാലയത്തിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
“യോഗാ ദിനത്തിന് നൂറ് ദിവസങ്ങൾ ബാക്കിനിൽക്കെ, അത് ആവേശത്തോടെ ആഘോഷിക്കാൻ നിങ്ങളെ എല്ലാവരോടും അഭ്യർത്ഥിക്കുന്നു. കൂടാതെ, നിങ്ങൾ യോഗയെ നിങ്ങളുടെ ജീവിതത്തിന്റെ ഭാഗമാക്കിയിട്ടില്ലെങ്കിൽ, എത്രയും വേഗം അത് ചെയ്യുക.
-ND-
(
മന്ത്രിസഭ
വൈറ്റ് ഗുഡ്സിനുള്ള പ്രോൽസാഹന പദ്ധതിയ്ക്ക് കേന്ദ്ര മന്ത്രിസഭ അംഗീകാരം നൽകി
(ന്യൂഡൽഹി , ഏപ്രിൽ 7, 2021
വൈറ്റ് ഗുഡ്സ് ആയ എയർ കണ്ടീഷണറുകൾക്കും എൽഇഡി ലൈറ്റുകൾക്കുമായുള്ള 6,238 കോടി രൂപയുടെ ഉത്പാദന ബന്ധിത പ്രോത്സാഹന പദ്ധതിയ്ക്ക്  പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ അംഗീകാരം നൽകി.
ഈമേഖലയിലെപരിമിതികൾ തരണം ചെയ്ത്, സമ്പദ്വ്യവസ്ഥയെ ശക്തിപ്പെടുത്തുന്നതിലൂടെയും , കാര്യക്ഷമത ഉറപ്പുവരുത്തുന്നതിലൂടെയും ഇന്ത്യയിലെ ഉത്പാദനം ആഗോളതലത്തിൽ മത്സരാധിഷ്ഠിതമാക്കുക എന്നതാണ് പിഎൽഐ പദ്ധതിയുടെ പ്രധാന ലക്ഷ്യം. ഇന്ത്യയിൽ സമ്പൂർണ്ണ ഉത്പാദന സൗഹൃദ ആവാസവ്യവസ്ഥ സൃഷ്ടിക്കുന്നതിനും ആഗോള വിതരണ ശൃംഖലയുടെ അവിഭാജ്യ ഘടകമാക്കി രാജ്യത്തെ മാറ്റുന്നതിനുമായാണ് പദ്ധതി രൂപകൽപ്പന ചെയ്തിരിക്കുന്നത്. ആഗോള നിക്ഷേപം ആകർഷിക്കാനും വൻ തോതിലുള്ള തൊഴിലവസരങ്ങൾ സൃഷ്ടിക്കാനും കയറ്റുമതി ഗണ്യമായി വർദ്ധിപ്പിക്കാനും ഈ പദ്ധതി ലക്ഷ്യമിടുന്നു.
എയർ കണ്ടീഷണറുകളുടെയും എൽഇഡി ലൈറ്റുകളുടെയും നിർമ്മാണത്തിൽ ഏർപ്പെട്ടിരിക്കുന്ന കമ്പനികൾക്ക് അഞ്ച് വർഷത്തേക്ക് ഇന്ത്യയിൽ ഉത്പാദിപ്പിക്കുന്ന ഉത്പന്നങ്ങൾക്ക് 4% മുതൽ 6% വരെ വിൽപ്പന വർദ്ധിപ്പിക്കുന്നതിനായി പ്രോത്സാഹനം നൽകും.
നിലവിൽ ഇന്ത്യയിൽ നിർമ്മിക്കാത്ത ഘടകങ്ങളുടെ നിർമ്മാണത്തിനോ ഘടകങ്ങൾ കൂട്ടിയോജിപ്പിക്കുന്നതിനോ പ്രോത്സാഹനം നൽകുന്നതിനായി പദ്ധതിയുടെ കീഴിൽ കമ്പനികളെ തിരഞ്ഞെടുക്കും. നിർമ്മാണം പൂർത്തിയായ ഉത്പന്നങ്ങളുടെ കൂട്ടിയോജിപ്പിക്കൽ പ്രോത്സാഹിപ്പിക്കുന്നതല്ല.
മറ്റൊരു ഉത്പാദന ബന്ധിത ആനുകൂല്യ പദ്ധതിയ്ക്ക് കീഴിൽ ആനുകൂല്യം ലഭിക്കുന്ന സംരംഭമാണെങ്കിൽ അതേ ഉത്പന്നങ്ങൾക്ക് ഈ പദ്ധതി പ്രകാരമുള്ള ആനുകൂല്യത്തിന് അർഹതയില്ല. എന്നാൽ ബാധകമായ മറ്റ് കേന്ദ്ര - സംസ്ഥാന പദ്ധതികൾക്ക് കീഴിലുള്ള ആനുകൂല്യങ്ങൾ നേടാവുന്നതാണ്.
ഉത്പാദന ബന്ധിത പ്രോത്സാഹന പദ്ധതി,അഞ്ചുവർഷത്തിനിടയിൽ 7,920 കോടി രൂപയുടെ അധിക നിക്ഷേപത്തിനും 1,68,000 കോടി രൂപയുടെ അധിക ഉത്പാദനത്തിനും 64,400 കോടി രൂപയുടെ കയറ്റുമതിക്കും 49,300 കോടി രൂപയുടെ പ്രത്യക്ഷവും പരോക്ഷവുമായ വരുമാനത്തിനും വഴിതെളിക്കുമെന്ന് കണക്കാക്കപ്പെടുന്നു
പ്രധാനമന്ത്രിയുടെ ഓഫീസ്
മണിപ്പൂരിലെ നോനി ജില്ലയിലുണ്ടായ ബസ് അപകടത്തിലുണ്ടായ ജീവഹാനിയിൽ പ്രധാനമന്ത്രി അഗാധദുഃഖം രേഖപ്പെടുത്തി
പി എം എൻ ആർ എഫ് -ൽ നിന്ന് ധനസഹായം പ്രഖ്യാപിച്ചു
മണിപ്പൂരിലെ നോനി ജില്ലയിലുണ്ടായ ദാരുണമായ ബസ് അപകടത്തിലുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് മരിച്ചവരുടെ അടുത്ത ബന്ധുക്കൾക്ക് 2 ലക്ഷം രൂപയും, പരിക്കേറ്റവർക്ക് 50,000 രൂപ വീതവും പ്രധാനമന്ത്രി ധനസഹായം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"മണിപ്പൂരിലെ നോനി ജില്ലയിൽ ഒരു ദാരുണമായ ബസ് അപകടത്തിലെ ജീവഹാനിയിൽ അതീവ ദുഃഖമുണ്ട്. എന്റെ ചിന്തകൾ ദുഃഖിതരായ കുടുംബങ്ങളോടൊപ്പമാണ്. പരിക്കേറ്റവർ ഉടൻ സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. ദുരിതബാധിതർക്ക് മണിപ്പൂർ സർക്കാർ സാധ്യമായ എല്ലാ സഹായവും നൽകി വരുന്നു. "
Anguished by the loss of lives in Manipur's Noney district due to a tragic bus accident. My thoughts are with the bereaved families. I hope the injured recover soon. The Manipur government is providing all possible assistance to those affected: PM @narendramodi
— PMO India  December 21, 2022
പ്രധാനമന്ത്രിയുടെ ഓഫീസ്
മൊറോക്കോയിലുണ്ടായ ഭൂകമ്പത്തെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചനം രേഖപ്പെടുത്തി
ദുഖത്തിന്റെ ഈ വേളയിൽ മൊറോക്കോയ്ക്ക് സാധ്യമായ എല്ലാ സഹായവും നൽകാൻ ഇന്ത്യ തയ്യാറാണെന്ന് പറഞ്ഞു
മൊറോക്കോയിലുണ്ടായ ഭൂകമ്പത്തിൽ തുടർന്നുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ദുഖത്തിന്റെ ഈ വേളയിൽ മൊറോക്കോയ്ക്ക് സാധ്യമായ എല്ലാ സഹായവും നൽകാൻ ഇന്ത്യ തയ്യാറാണെന്നും ശ്രീ മോദി പറഞ്ഞു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
“മൊറോക്കോയിലുണ്ടായ ഭൂകമ്പത്തിൽ ജീവൻ നഷ്ടപ്പെട്ടതിൽ അങ്ങേയറ്റം വേദനയുണ്ട്. ദുഖത്തിന്റെ ഈ വേളയിൽ, എന്റെ ചിന്തകൾ മൊറോക്കോയിലെ ജനങ്ങൾക്കൊപ്പമാണ്. തങ്ങളുടെ പ്രിയപ്പെട്ടവരെ നഷ്ടപ്പെട്ടവർക്ക് അനുശോചനം. പരിക്കേറ്റവർ എത്രയും വേഗം സുഖം പ്രാപിക്കട്ടെ. ഈ പ്രയാസകരമായ സമയത്ത് മൊറോക്കോയ്ക്ക് സാധ്യമായ എല്ലാ സഹായവും നൽകാൻ ഇന്ത്യ തയ്യാറാണ്. "
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 128.76 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 79 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.36%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 6,822 പേര്ക്ക് ; 558 ദിവസത്തിനിടെ ഏറ്റവും കുറവ്
രാജ്യത്ത് ചികിത്സയിലുള്ളവരുടെ എണ്ണം  554 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 23-ാം ദിവസവും 1 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 79,39,038 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 128.76 കോടി  പിന്നിട്ടു. 1,34,23,668 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,84,773
രണ്ടാം ഡോസ് 95,56,046
മുന്നണിപ്പോരാളികള്
ഒന്നാം ഡോസ് 1,83,81,553
രണ്ടാം ഡോസ് 1,66,08,872
18-44 പ്രായപരിധിയിലുള്ളവര്
ഒന്നാം ഡോസ് 46,93,17,106
രണ്ടാം ഡോസ് 24,85,78,165
45-59 പ്രായപരിധിയിലുള്ളവര്
ഒന്നാം ഡോസ് 18,73,53,131
രണ്ടാം ഡോസ് 12,74,17,445
60നുമേല് പ്രായമുള്ളവര്
ഒന്നാം ഡോസ് 11,72,45,359
രണ്ടാം ഡോസ് 8,27,68,140
ആകെ 1,28,76,10,590
കഴിഞ്ഞ 24 മണിക്കൂറിനുള്ളില് 10,004 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,40,79,612 ആയി.
ദേശീയ രോഗമുക്തി നിരക്ക് 98.36 % ആണ്.
തുടര്ച്ചയായ 163-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 6,822 പേര്ക്കാണ് ; 558 ദിവസത്തിനിടെ ഏറ്റവും കുറവ്.
നിലവില് 95,014 പേരാണ് ചികിത്സയിലുള്ളത്. 554 ദിവസത്തിനിടെ ഏറ്റവും കുറവ്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.27 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 10,79,384 പരിശോധനകള് നടത്തി. ആകെ 64.94 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.78 ശതമാനമാണ്. കഴിഞ്ഞ 23 ദിവസമായി ഇത് 1 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.63 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 64 ദിവസമായി 2 ശതമാനത്തില് താഴെയാണ്. തുടര്ച്ചയായ 99-ാം ദിവസവും ഇത് 3 ശതമാനത്തില് താഴെയാണ്.
പ്രധാനമന്ത്രിയുടെ ഓഫീസ്
പ്രശസ്ത വയലിനിസ്റ്റ് ടി.എന് കൃഷ്ണന്റെ നിര്യാണത്തില് പ്രധാനമന്ത്രി അനുശോചിച്ചു
പ്രശസ്ത വയലിനിസ്റ്റ് ടി.എന് കൃഷ്ണന്റെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി ദുഖം രേഖപ്പെടുത്തി.
"പ്രശസ്ത വയലിനിസ്റ്റ് ശ്രീ. ടി.എന് കൃഷ്ണന്റെ നിര്യാണം സംഗീത ലോകത്ത് വലിയൊരു ശൂന്യതയാണ് സൃഷ്ടിച്ചിരിക്കുന്നത്. നമ്മുടെ സംസ്കാരത്തിന്റെ വ്യത്യസ്ത തലങ്ങളിലുള്ള വികാരങ്ങളും ഇഴകളും അദ്ദേഹം തന്റെ സൃഷ്ടികളില് മനോഹരമായി സ്വാംശീകരിച്ചു. യുവ സംഗീതജ്ഞര്ക്ക് അദ്ദേഹം മികച്ച ഒരു മാര്ഗദര്ശിയുമായിരുന്നു. അദ്ദേഹത്തിന്റെ കുടുംബത്തിനും ആരാധകര്ക്കും അനുശോചനങ്ങൾ"- പ്രധാനമന്ത്രി പറഞ്ഞു.
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പളപ്പട്ടിക റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2020 ഡിസംബർ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള റിപ്പോർട്ട് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു. അതിനായി ഇവിടെ ക്ലിക്ക് ചെയ്യുക.
https://static.pib.gov.in/WriteReadData/specificdocs/documents/2021/feb/doc202122511.pdf
പ്രധാനമന്ത്രിയുടെ ഓഫീസ്
ബാഡ്മിന്റൺ ലോക ചാമ്പ്യൻഷിപ്പിൽ വെള്ളി മെഡൽ നേടിയ കിഡംബി ശ്രീകാന്തിനെ പ്രധാനമന്ത്രി അഭിനന്ദിച്ചു.
ബാഡ്മിന്റണിൽ 2021ലെ ലോക ചാമ്പ്യൻഷിപ്പിൽ വെള്ളി മെഡൽ നേടിയ കിഡംബി ശ്രീകാന്തിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ചരിത്രപരമായ ഒരു വെള്ളി മെഡൽ നേടിയതിന് കിഡംബി ശ്രീകാന്തിന് അഭിനന്ദനങ്ങൾ. ഈ വിജയം നിരവധി കായിക താരങ്ങളെ പ്രചോദിപ്പിക്കുകയും ബാഡ്മിന്റണിൽ കൂടുതൽ താൽപ്പര്യമുണ്ടാക്കുകയും ചെയ്യും."
മന്ത്രിസഭ
സ്റ്റാര്ട്ടപ്പുകള് തമ്മിലുള്ള സഹകരണത്തിന് ഇന്ത്യയും ദക്ഷിണ കൊറിയയും തമ്മില് ഒപ്പുവെച്ച ധാരണാപത്രത്തിന് കേന്ദ്രമന്ത്രിസഭയുടെ അംഗീകാരം
സ്റ്റാര്ട്ടപ്പുകളുമായി ബന്ധപ്പെട്ട മേഖലയില് സഹകരിക്കുന്നതിന് ഇന്ത്യയും ദക്ഷിണ കൊറിയയും തമ്മില് ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്രമന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. ഇക്കൊല്ലം ഫെബ്രുവരിയിലാണ് ധാരണാപത്രം ഒപ്പുവെച്ചത്.
ഇരു രാജ്യങ്ങളിലേയും ദേശീയ നിയമങ്ങള്ക്കും നിയന്ത്രണങ്ങള്ക്കും വിധേയമായും രണ്ട് രാജ്യങ്ങളും കക്ഷികളായ അന്താരാഷ്ട്ര ഉടമ്പടികള്, സമ്മേളനങ്ങള്, കരാറുകള് എന്നിവ പാലിച്ചും ഇരു രാജ്യങ്ങളിലെയും സ്റ്റാര്ട്ടപ്പുകള് തമ്മിലുള്ള ഉഭയകക്ഷി സഹകരണം സാധ്യമാക്കുന്നതിനും പ്രോത്സാഹിപ്പിക്കുന്നതിനും ധാരണാപത്രം സഹായിക്കും.
(AM MRD- 221
ധനകാര്യ മന്ത്രാലയം
വളര്ച്ചയുടെ പുതിയ ചക്രവാളങ്ങള് പ്രഖ്യാപിച്ച് ധനമന്ത്രി; ആത്മനിര്ഭര ഭാരതത്തിലേക്ക് വഴി തെളിക്കാന് എട്ട് മേഖലകളില് ഘടനാപരമായ മാറ്റങ്ങള്
ന്യൂഡൽഹി, മെയ് 16, 2020
ഘടനാപരമായ പരിഷ്കാരങ്ങൾക്ക് പ്രാധാന്യം നൽകിയുള്ളതാണ് ഇന്നത്തെ മാധ്യമസമ്മേളനം എന്ന മുഖവുരയോടെയാണ് കേന്ദ്ര ധന-കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ പ്രഖ്യാപനങ്ങൾക്ക് തുടക്കമിട്ടത്.കൽക്കരി,ഖനനം,പ്രതിരോധ ഉദ്പാദനം ,വ്യോമയാനം,ഊർജ്ജമേഖല , അടിസ്ഥാനസൗകര്യങ്ങൾ,ബഹിരാകാശം,ആണവോർജം എന്നീ എട്ട് മേഖലകളിൽ നടപ്പാക്കാനുദ്ദേശിക്കുന്ന ഘടനാപരമായ പരിഷ്കാരങ്ങൾ ധനമന്ത്രി ഇന്ന്അവതരിപ്പിച്ചു . ഇവയെപ്പറ്റിയുള്ള വിശദവിവരങ്ങൾ താഴെപ്പറയുന്നു.
പ്രധാനമന്ത്രിയുടെ ഓഫീസ്
മുൻ കേന്ദ്രമന്ത്രി ശരദ് യാദവിന്റെ നിര്യാണത്തിൽ പ്രധാനമന്ത്രി അനുശോചിച്ചു
മുൻ കേന്ദ്രമന്ത്രി ശ്രീ ശരദ് യാദവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധ ദു:ഖം രേഖപ്പെടുത്തി. ഡോ. ലോഹ്യയുടെ ആദർശങ്ങളിൽ പ്രചോദിതനായിരുന്നു അദേഹമെന്നും പ്രധാനമന്ത്രി പറഞ്ഞു.
ട്വീറ്റിൽ പ്രധാനമന്ത്രി പറഞ്ഞു :
"ശ്രീ ശരദ് യാദവ് ജിയുടെ വേർപാടിൽ വേദനിക്കുന്നു. പൊതുജീവിതത്തിലെ തന്റെ നീണ്ട വർഷങ്ങളിൽ അദ്ദേഹം എംപി എന്ന നിലയ്ക്കും മന്ത്രി എന്ന നിലയ്ക്കും വിശ്രുതനാണ്. ഡോ. ലോഹ്യയുടെ ആദർശങ്ങളിൽ നിന്ന് അദ്ദേഹം വളരെയധികം പ്രചോദിതനായിരുന്നു. ഞങ്ങളുടെ കൂടിക്കാഴ്ചകളെ ഞാൻ എപ്പോഴും വിലമതിക്കും. അദ്ദേഹത്തിന്റെ കുടുംബത്തെയും , ആരാധകരെയും അനുശോചനം അറിയിക്കുന്നു. ഓം ശാന്തി."
Pained by the passing away of Shri Sharad Yadav Ji. In his long years in public life, he distinguished himself as MP and Minister. He was greatly inspired by Dr. Lohia’s ideals. I will always cherish our interactions. Condolences to his family and admirers. Om Shanti.
— Narendra Modi  January 12, 2023
സൂക്ഷ്മ, ചെറുകിട, ഇടത്തരം മന്ത്രാലയം
എംഎസ്എംഇകൾക്കുള്ള കുടിശിക പരിഹരിക്കാനുള്ള ശ്രമങ്ങളുമായി എംഎസ്എംഇ മന്ത്രാലയം
സൂക്ഷ്മ-ചെറുകിട-ഇടത്തരം സംരംഭങ്ങൾക്കുള്ള കുടിശ്ശിക തുകകൾ മുൻഗണനാക്രമത്തിൽ നൽകണമെന്ന് രാജ്യത്തെ സ്വകാര്യമേഖലയോട് എംഎസ്എംഇ മന്ത്രാലയം ആവശ്യപ്പെട്ടു.
ആത്മ നിർഭർ പാക്കേജ് പ്രഖ്യാപന വേളയിൽ, രാജ്യത്തെ എംഎസ്എംഇകൾക്ക് ലഭിക്കാനുള്ള തുക 45 ദിവസത്തിനുള്ളിൽ ലഭ്യമാകുമെന്ന് അറിയിച്ചിരുന്നു. വിവിധ മന്ത്രാലയങ്ങൾ, കേന്ദ്രസർക്കാറിന് കീഴിലെ പൊതുമേഖലാസ്ഥാപനങ്ങൾ എന്നിവയിൽനിന്ന് മാത്രം പതിനായിരം കോടി രൂപയോളമാണ് എംഎസ്എംഇ കൾക്ക് ലഭ്യമാക്കിയത്. ഇതിനു പുറമേ സംസ്ഥാന ഭരണകൂടങ്ങളുമായും എംഎസ്എംഇ മന്ത്രാലയം ചർച്ചകൾ നടത്തുകയും, കുടിശ്ശിക തുക അതിവേഗം ലഭ്യമാക്കാൻ നടപടികളെടുക്കാൻ അഭ്യർഥിക്കുകയും ചെയ്തിരുന്നു.
രാജ്യത്തെ പ്രമുഖ 500 കോർപ്പറേറ്റ് ഗ്രൂപ്പുകളുമായി ഇത് സംബന്ധിച്ച് മന്ത്രാലയം ചർച്ച നടത്തുകയും, ഇവയുടെ ഉടമകൾ, CMD കൾ, ഉയർന്ന ഉദ്യോഗസ്ഥർ എന്നിവർക്ക് e-കത്തുകൾ അയയ്ക്കുകയും ചെയ്തു.
മൂന്ന് പ്രധാന നിർദ്ദേശങ്ങളാണ് മന്ത്രാലയം ഇവർക്ക് നൽകിയിരിക്കുന്നത്:
(രാജ്യത്തെ എംഎസ്എംഇകളുടെ ദൈനംദിന പ്രവർത്തനം, താഴെതട്ടിലെ തൊഴിൽ അടക്കമുള്ള സാമ്പത്തിക പ്രവർത്തനങ്ങൾ എന്നിവയ്ക്ക് ഈ കുടിശികകൾ വളരെ പ്രാധാന്യമുള്ളതാണെന്ന് മന്ത്രാലയം ചൂണ്ടിക്കാട്ടി. കോർപറേറ്റ് ലോകം ഉൾപ്പെടെ രാജ്യത്തിന്റെ മുഴുവൻ സാമ്പത്തിക രംഗത്തിനും ഇത് ഗുണകരമാകുമെന്നും, ഇത്തരത്തിൽ കുടിശ്ശികകളുണ്ടോ എന്ന് പരിശോധിച്ച്, ഉള്ളവ എത്രയും വേഗം കൊടുത്തു തീർക്കണമെന്നും മന്ത്രാലയം ഓർമിപ്പിച്ചു.500 കോടിയിലേറെ വിറ്റുവരവുള്ള കേന്ദ്ര സർക്കാർ പൊതുമേഖലാ സ്ഥാപനങ്ങൾ, കോർപ്പറേറ്റ് സംരംഭങ്ങൾ എന്നിവർ TReDS നു കീഴിൽ രജിസ്റ്റർ ചെയ്യണമെന്ന് 2018ൽ എംഎസ്എംഇ മന്ത്രാലയം ഉത്തരവിട്ടിരുന്നു. എന്നാൽ ഒട്ടേറെ കോർപ്പറേറ്റ് സംരംഭങ്ങൾ ഇനിയും ഇത് പാലിച്ചിട്ടില്ല. ഇത്തരം സംരംഭങ്ങൾ ഈ സൗകര്യം ഉപയോഗിച്ച് ഇടപാടുകൾ നടത്തണമെന്നുമുള്ള നിർദേശം നൽകിയിട്ടുണ്ട്.എംഎസ്എംഇകൾക്ക് കൊടുത്തു തീർക്കാൻ ഉള്ള തുക സംബന്ധിച്ച അർദ്ധവാർഷിക റിട്ടേണുകൾ കോർപ്പറേറ്റ് കാര്യ മന്ത്രാലയത്തിന് സമർപ്പിക്കണമെന്ന് കർശന നിർദ്ദേശം നിലവിലുള്ളതായി എംഎസ്എം ഇ മന്ത്രാലയം ചൂണ്ടിക്കാട്ടി.
സൂക്ഷ്മ-ചെറുകിട-ഇടത്തരം സംരംഭങ്ങൾക്ക് കൊടുത്ത് തീർക്കേണ്ട തുകകൾ 45 ദിവസത്തിനുള്ളിൽ നൽകണമെന്ന, എംഎസ്എംഇ വികസന നിയമം 2006 ലെ വ്യവസ്ഥയും മന്ത്രാലയം ചൂണ്ടിക്കാട്ടി.
റോഡ് ഗതാഗത, ഹൈവേ മന്ത്രാലയം
മോട്ടോര് വാഹന രേഖകളുടെ കാലാവധി സെപ്റ്റംബര് 30 വരെ നീട്ടി
മോട്ടോര് വാഹന ചട്ടങ്ങളുടെ കീഴില് വരുന്ന രേഖകളുടെ കാലാവധി 2020 സെപ്റ്റംബര് 30 വരെ നീട്ടിയതായി കേന്ദ്ര റോഡ് ഗതാഗത, ദേശീയ പാത മന്ത്രി ശ്രീ നിതിന് ഗഡ്കരി അറിയിച്ചു. കേന്ദ്ര റോഡ് ഗതാഗത, ദേശീയ പാത മന്ത്രാലയം ഇത് സംബന്ധിച്ച നിര്ദ്ദേശം സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും അയച്ചു.
മോട്ടോര് വാഹന ചട്ടങ്ങളുടെ കീഴില് വരുന്ന ഡ്രൈവിങ്ങ് ലൈസന്സുകള്, വാഹന രജിസ്ട്രേഷന്, ഫിറ്റ്നസ്, പെര്മിറ്റുകള് എന്നിവയുള്പ്പെടെയുള്ള രേഖകളുടെ കാലാവധി 2020 ജൂണ് 30 വരെ നീട്ടി നല്കാന് ആവശ്യപ്പെട്ടു കൊണ്ട് കേന്ദ്ര റോഡ് ഗതാഗത, ദേശീയ പാത മന്ത്രാലയം 2020 മാര്ച്ച് 30ന് നേരത്തെ മാര്ഗരേഖ ഇറക്കിയിരുന്നു.
പ്രധാനമന്ത്രിയുടെ ഓഫീസ്
കടലാസ്സ് രഹിതമാകാനുള്ള ത്രിപുര ഗവണ്മെന്റിന്റെ തീരുമാനത്തെ പ്രധാനമന്ത്രി അഭിനന്ദിച്ചു
കടലാസ്സ് രഹിതമാകാനുള്ള ത്രിപുര ഗവണ്മെന്റിന്റെ തീരുമാനത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
ത്രിപുര മുഖ്യമന്ത്രി പ്രൊഫ  മണിക് സാഹയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"സാങ്കേതികവിദ്യയെ സ്വീകരിക്കാനും പൗരന്മാരുടെ ജീവിതത്തിൽ നല്ല മാറ്റം കൊണ്ടുവരാനും ത്രിപുര ദൃഢനിശ്ചയമുള്ള ശ്രമങ്ങൾ നടത്തുന്നത് കാണുന്നതിൽ സന്തോഷമുണ്ട്."
Good to see Tripura making determined efforts to embrace technology and bring a positive difference in the lives of citizens. https://t.co/umfn5JSxcL
— Narendra Modi  May 8, 2023